হাসপাতালে শুয়েই ফেসবুক পোস্ট, কী লিখলেন তামিম ইকবাল?

ওয়েব ডেস্ক: ঢাকা প্রিমিয়ার লিগের ম্যাচ চলাকালীন আচমকা হৃদরোগে আক্রান্ত (Heart Attack) হয়েছিলেন বাংলাদেশের তারকা ক্রিকেটার (Bangladeshi Cricketer) তামিম ইকবাল (Tamim Iqbal)। সোমবার টস করতে মাঠে নামতেই বুকে তীব্র ব্যথা অনুভব করেন তিনি। তারপরেই তাঁকে হাসপাতালে নিয়ে যাওয়া হয়। সেখানে পরীক্ষার পর চিকিৎসকরা জানান, একবার নয়, পরপর দু’বার হৃদরোগে আক্রান্ত হয়েছেন এই ক্রিকেটার।

হৃদযন্ত্রে ব্লকেজ পাওয়া যাওয়ার কারণে সোমবারই স্টেইন বসানো হয়। এদিন সন্ধ্যার দিকে তামিমের শারিরীক অবস্থার উন্নতির খবরে পাওয়া যায়। হাসপাতাল সূত্রে জানা যায়, তাঁর জ্ঞান ফিরেছে এবং তিনি পরিবারের লোকজনের সঙ্গে কথাবার্তাও বলেছেন। পাশাপাশি তিনি প্রাক্তন সতীর্থদের সঙ্গেও কথা বলেছেন বলে জানা গিয়েছে।

আরও পড়ুন: শীতল শিলংয়ে ভারত-বাংলাদেশ, বাড়ছে উত্তেজনা

তারপর মঙ্গলবার দুপুরের দিকে নিজের ফেসবুক হ্যান্ডেল থেকে একটি পোস্ট করেন তামিম। সেই পোস্টে তিনি লেখেন, “আল্লাহতা’আলার অশেষ রহমত আর সকলের দোয়ায় আমি ফিরে এসেছি। আমার সৌভাগ্য, এই বিপদের সময়ে আমি পাশে কিছু অসাধারণ মানুষকে পেয়েছিলাম, যাদের বিচক্ষণতা ও আপ্রাণ প্রচেষ্টায় আমি এই সংকট কাটিয়ে ফিরে এসেছি।”

এছাড়াও ফেসবুক পোস্টে বাংলাদেশের এই ক্রিকেটার নিজের এক মর্মান্তিক অভিজ্ঞতার কথা ভাগ করে লেখেন, “দুই বছর আগে এই রোজার সময়েই অনুপের কাছে গিয়েছিলাম। সেদিন জানতে পারলাম, অনুপের বাবা ৪ বছরেও হার্টের অপারেশন করতে পারেন নি।” তবে তামিম যে এখন বিপন্মুক্ত, তা তাঁর পোস্ট থেকেই স্পষ্ট বোঝা যাচ্ছে।